Príloha č. 5

	Analýza vplyvov na životné prostredie
Oznámenie Komisie – Zjednodušenie pre udržateľnú konkurencieschopnosť (Omnibus VIII), COM(2025) 980 final - Smernica INSPIRE - zjednodušenie oznamovania priestorových údajov

	V prípade, že je predkladaný materiál posudzovaný podľa Zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (EIA/SEA), tak nie je nutné vypĺňať túto analýzu. Proces EIA/SEA nahrádza Analýzu vplyvov na životné prostredie podľa Jednotnej metodiky na posudzovanie vybraných vplyvov. Túto informáciu je potrebné uviesť v Doložke vybraných vplyvov a v Poznámkach uviesť odkaz na proces. Pred predložením do PPK je však nutné mať Záverečné stanovisko z EIA/SEA procesu.


	5.1 Ktoré zložky životného prostredia (najmä klimatickú zmenu, ovzdušie, voda, horniny, pôda, organizmy) budú predkladaným materiálom ovplyvnené, a aký bude ich vplyv?

	Predkladaný materiál predstavuje časť zjednodušujúceho legislatívneho balíka EÚ. Pozitívne podporuje väčšinu zložiek životného prostredia prostredníctvom zjednocovania zdieľania priestorových údajov, buď prostredníctvom INSPIRE tém (https://rpi.gov.sk/statistics/inspire-themes), INSPIRE prioritných datasetov (https://rpi.gov.sk/statistics/priority-datasets-domains), alebo v ostatnom čase cez klasifikáciu tzv. Datasetov s vysokou hodnotou (https://rpi.gov.sk/statistics/high-value-datasets). Napriek parciálnej dostupnosti priestorových údajov za jednotlivé zložky, bude pre udržanie pozitívneho vplyvu potrebné zabezpečiť vyplnenie existujúcich medzier, posilnenie kvality údajov a predovšetkým posilnenie relevantných odborných personálnych kapacít.


	5.1.1 Vplyvy na ovzdušie:
Oblasť ovzdušia by mala byť naďalej podporovaná, pričom bude potrebné vyvinúť vyššie úsilie na sprístupňovanie relevantných údajových sád (https://rpi.gov.sk/metadata?domain=Air). Dôležitá bude aj podpora využívania údajov predovšetkým v oblasti posilnenia informovanosti a zlepšovania kvality ovzdušia.


	5.1.2 Vplyvy na vodu vrátane odpadových vôd: 
Obdobne aj v oblasti vôd, vrátane odpadových by mala smernica INSPIRE zabezpečovať podmienky na zdieľanie súvisiacich priestorových údajov (https://rpi.gov.sk/metadata?domain=Water). V prípade tejto oblasti bude potrebné sprehľadniť informačný obsah a posilniť aktivity v oblasti komunikácie témy laickej a odbornej verejnosti.


	5.1.3  Vplyvy na pôdu a horninové prostredie:
Pôda a horninové prostredie by mali byť zabezpečované prostredníctvom INSPIRE tém Pôda (https://rpi.gov.sk/metadata?theme=so) a Geológia (https://rpi.gov.sk/metadata?theme=ge). Podobne ako u predchádzajúcich tém by aj v tomto prípade mali byť podporované úsilia zamerané na využitie priestorových údajov v súvisiacich aplikáciách (napríklad eliminácia prírodných rizík, posudzovanie vplyvov územné plánovanie a pod.).

	5.1.4  Vplyvy na organizmy:
V prípade vplyvov na organizmy by naďalej mali pozitívne vplývať možnosti podpory relevantnej INSPIRE prioritnej témy Príroda (https://rpi.gov.sk/metadata?domain=Nature) ako aj súvisiacich INSPIRE tém Biogeografické regióny (https://rpi.gov.sk/metadata?theme=br), Habitaty a biotopy (https://rpi.gov.sk/metadata?theme=hb) a Výskyt druhov (https://rpi.gov.sk/metadata?theme=sd). Napriek dostupnosti niektorých údajov za túto oblasť bude potrebné posilniť úplnosť a sprehľadnenie priestorových údajov.

	5.1.5  Vplyvy na:
Materiál takisto podporuje tému odpadov prostredníctvom relevantnej témy INSPIRE prioritných datasetov Odpady (https://rpi.gov.sk/metadata?domain=Waste). Rovnako tak bude potrebné posilniť údajové pokrytie a ponuku.


	5.2 Bude mať predkladaný materiál vplyv na chránené územia a ak áno, aký? 

	Pozitívny vplyv by mal byť podporovaný prostredníctvom INSPIRE témy Chránené územia (https://rpi.gov.sk/metadata?theme=ps), kde ako v prípade vplyvov na organizmy bude potrebné posilniť sprehľadnenie ponuky relevantných priestorových údajov. 


	5.3 Bude mať predkladaný materiál vplyv na zmenu klímy a ak áno, aký? (typ, veľkosť a rozsah vplyvu). 

	Aj keď téma zmeny klímy nie je explicitne v INSPRIE špecifikovaná, pozitívny vplyv bude okrem súvisiacich tém Atmosférické podmienky (https://rpi.gov.sk/metadata?theme=ac), či Meteorologické geografické prvky (https://rpi.gov.sk/metadata?theme=mf), podporovaný aj cez Datasety s vysokou hodnotou, či aktivity súvisiace s témou Adaptácie na zmenu klímy (https://geoportal.gov.sk/maps/klima-adapt/datasets?).


	5.4 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?

	Predpokladané sú nepriame pozitívne vplyvy na cezhraničné projekty. Negatívne cezhraničné environmentálne vplyvy sa nepredpokladajú.


	5.5 Aké opatrenia budú prijaté na zmiernenie negatívneho vplyvu na životné prostredie?

	Z dôvodu absencie predpokladaných negatívnych vplyvov sa nepredpokladá potreba zmierňujúcich opatrení.

